Man wat visvang deur krokodil aangevalArgieffoto (Miniformat65, Pixabay) Athlenda Mathe, woordvoerder van Netcare 911, het gesê die man het Dinsdagmiddag by die Komatipoortdam visgevang toe hy aangeval is. “Die man het ernstige beserings opgedoen en is na ŉ hospitaal in Nelspruit gehaas vir behandeling.” Hy is egter Woensdag na ŉ Johannesburgse hospitaal oorgeplaas. Volgens Mathe het die man gespesialiseerde mediese sorg in die helikopter ontvang. “Hy is in ŉ hospitaal met ŉ uitstekende trauma-eenheid opgeneem.” Verdere besonderhede oor die voorval was nie onmiddellik bekend nie.